भारत की दिग्गज महिला बैडमिंटन खिलाड़ी सायना नेहवाल दूसरे दौर में मिली हार के कारण गुरुवार को चीन ओपन बैडमिंटन वर्ल्ड सुपरसीरीज प्रीमियर से बाहर हो गईं। चौथी विश्व वरीयता प्राप्त अकाने यामागुची ने महिला एकल वर्ग के दूसरे दौर में जीत हासिल कर सायना को बाहर का रास्ता दिखाया।
जापान की खिलाड़ी यामागुची ने 11वीं विश्व वरीयता प्राप्त सायना को 37 मिनट के भीतर ही सीधे गेमों में 21-18, 21-11 से मात दी।
यामागुची और सायना का सामना अब तक पांच बार हो चुका है। इस जीत के साथ जापान की खिलाड़ी ने सायना के खिलाफ मुकाबलों का स्कोर 5-1 कर लिया है।
उल्लेखनीय है कि बुधवार को अच्छी शुरुआत करते हुए सायना ने पहले दौर में 12वीं विश्व वरीयता प्राप्त अमेरिकी खिलाड़ी बीवेन झांग को 21-12, 21-13 से मात देकर दूसरे दौर में प्रवेश हासिल किया था।
ओलम्पिक रजत पदक विजेता पी वी सिंधु के रूप में महिला एकल वर्ग में भारतीय चुनौती अब भी बरकरार है।
awa_Deva awa_Deva awa_Deva hin_Deva awa_Deva